Juuso Pekkinen: Elokuva-alan työkulttuurianatomiaa: intohimoduunia, desperado-tuottajia ja äänittäjä takakontissa

Elokuva-alalla työskentelevä Juha Niska kirjoitti Facebookissa elokuva-alan kiireestä ja pitkän uran aikana eteen tulleista työturvallisuusongelmista. Päivitys sai monet leffa-ammattilaiset keskustelemaan alan työkulttuurista ja siihen liittyvistä ongelmista. Kirjailija ja elokuva-alalla pitkään työskennellyt Janne Kuusi on myös ottanut osaa "pyykinpesuun". Juuso Pekkinen keskustelee Niskan ja Kuusen kanssa elokuva-alan työkulttuurin ongelmakohdista ja niiden ratkaisemisesta. Ohjelmassa pääsee ääneen myös pitkän linjan elokuvatuottaja Ilkka Matila joka kritisoi alalla toimivia "desperado-tuottajia". Mutta mitä opittavaa muilla ammattikentillä olisi siitä puinnista jota elokuvantekijöiden keskuudessa nyt käydään? Kohtaamisia syvässä päässä. Juuso Pekkinen etsii suurempaa ymmärrystä ympäröivästä todellisuudesta. Hydraatiota intohimoiseen tiedonjanoon maanantaista keskiviikkoon kello kymmenestä yhteentoista.